lflage/wiki-talks huggingface dataset:
Vita:Leonyid Iljics Brezsnyev

message: Egy pár viccet olvastam amiben Brezsnyevet tudatlannak írják le, azt viszont nem találtam, hogy miért? – Csakegyujonc vita 2009. november 16., 19:24 (CET)
thread_title:  viccek 

message: Javaslatot tennék a cikk angol wikiből való átdolgozására, fordítására. Az eddigieket pedig össze kéne csiszolni, végső esetben áthelyezni, törölni. II. József vita 2010. szeptember 18., 16:52 (CEST)
thread_title: A cikk átalakítása

message: Jó lenne, ha fellapozná valaki az orosz nevek magyarra történő átírásának szabályait, nem olyan nehéz az. Néhány példa a szócikkből:
Brezhneva 
Yuri Brezhnev
Dniprodzerzhynsk 
Novorossiysk
Jó lenne a zsigeri fölényeskedés helyett tájékozódni. Ezek a nevek nem a magyar Wikipédián vannak, hanem a Wikidatában, ahonnan az infobox átveszi őket. Megnézem, mit tudok tenni, de nem azért, mert gizda hangvételben felszólítottak rá. – LApankuš 2018. február 27., 15:00 (CET)
Mondjuk a felhasználó fix leszarja, hogy hol vannak, ez egy magyar wiki szócikk és akkor is égő benne "Dniprodzerzhynsk"-et olvasni, ha a kénköves pokolból veszi át az infobox :D Amúgy lehet, hogy anyukádnak gizda a hangvétele, de azt is megértem, hogy egyesek nehezen viselik a kritikát :-)
thread_title:  Orosz nevek magyar átírása 

message: A Szovjetunió Hőse, a Lenin-rend és a többi nem "díj", basszus, hanem állami elismerés vagy kitüntetés. Díjat a legtöbb tejet adó tehén nyer a falunapon, esetleg a gyerek az iskolában, mert ő rajzolta a legszebb nyulat húsvétkor.
thread_title:  Díjak????
Vita:Dee Dee Bridgewater

message: :Szép szép, de nem kellene tagolni a saját logikánk szerint (már a fejrséz sem "szabványos"). Én kiteszem a formázandó jelet.--Linkoman 2006. szeptember 21., 11:54 (CEST)
Ahogy tetszik. Én meg elhúzok. (Van Dógom, holland terménykereskedő) 2006. szeptember 21., 11:59 OsvátA
thread_title: Untitled
Vita:Hawaii gyapjasmadarak

message: Kérdés: mit csinálunk olyankor amikor egy madár fajról semmit nem tudunk, de esetleg, van róla fényképünk?
Az esetleges kérdéseimre küldött válaszokat köszönöm.
VC-s 2006. szeptember 21., 15:37 (CEST)
replies: text: Szerintem az a legjobb megoldás, hogy a képet berakjuk azt azt tartalmazó család oldalára, így biztosan meglesz – vagy, ha van az angol wikiben infó róla, akkor legalább annak taxoboxát átrakni és lefordítani. -->Dani<@  2006. szeptember 21., 17:51 (CEST)
Én szívesen megcsinálom a magyar taxoboxát, de lefodítani nem tudom.VC-s 2006. szeptember 21., 18:45 (CEST)

text: Pontosan melyik madárról van szó? (magyar és latin nevet is pls.) -->Dani<@  2006. szeptember 21., 18:51 (CEST)
Nem is annyira egy madárra gondoltam, mind a lehetőségre. A díszpintyeknél találtam egy csomó jó képet, föleg ott kellene egy kis segítség, ahol nem tudom a magyar nevét, mert arról nem tudok adatot szerezni.
Arra is gondoltam, hogy bizonyos fajoknak, nem is fogjuk tudni megszerezni a magyar nevét, esetleg még nincs is, hogy mi lenne ha tükörfordítanánk az angol nevét és ezt valahogy jeleznénk.
Például: Feketecsőrű tűzpinty (Black-throated Firefinch) - angolból fordítva (Lagonosticta larvata)
VC-s 2006. szeptember 22., 11:49 (CEST)
A zárójelekben a felfedezők neve van? Ez a Newton ugye nem az a Newton? Gondolom, nagyon nem. Bináris 2006. december 27., 10:23 (CET)

message: A Wikifajok és az ITIS szerint ez a Fringillidae egy alcsaládja. – Bean49 vita 2011. január 31., 00:42 (CET)
thread_title:  Besorolás
Vita:Bethlen János (főispán)

message: Sziasztok!
A szócikk nagyon jó! :-D Szerintem még pontos is. Ám talán érdemes lenne megemlíteni - a legtetején -, hogy ez a szócikk nem összetévesztendő Betlen János-sal, aki a Magyar Televízió munkatársa (riportere) --Peda ☎ 2006. szeptember 21., 15:56 (CEST)
thread_title:  Megjegyzés
Vita:Agár

message: Sziasztok!
Nem kéne valami forrás?? --Peda ☎ 2006. szeptember 21., 22:27 (CEST)
Szép a kép, de nem feltételn ilyenre gondoltam! :-P De látom - és ez a főőőőőőőő - a humorod a régi, kedves Alensha! --Peda ☎ 2006. szeptember 21., 22:55 (CEST)
Szerintem érdemes lenne az egyes fajtákról külön cikket írni és az agár lapon csak egy összefoglalót és az egyes cikkek listáját hagyni. - Serinde üzenet 2006. szeptember 22., 15:50 (CEST)
Peda, mi van veled? Mondatonként csak 1 felkiáltójel?? Nem vagy beteg, ugye? :-O – Alensha  üzi 2006. szeptember 22., 20:37 (CEST)

message: Valaki ezen cikk az olvasó számára megjelenő tartalmát - tehát a szerkesztés gombra való kattintás nélkül - kimásolta, és létrehozta a kopó cikket. Én azon cikk tartalmát töröltem, és átiránytássá alakítottam erre a cikkre. Nem értek a kutyákhoz, ezért kérdésem lenne. Az agár és a kopó ugyanaz? 
Valamint hozzátenném, egy enciklopédiában nem tartom helyesnek a kopó név használatát. Krisztián üzenet 2008. szeptember 23., 19:59 (CEST)
thread_title:  Kopó
Vita:Kötőgép

message: Wikipédia:Referálás/Kötőgép – Beroesz 2007. augusztus 17., 06:25 (CEST)
thread_title: A referálás eredménye

message: Wikipédia:Javaslatok kiemelt szócikkekre/Kötőgép – Beroesz 2007. augusztus 17., 06:25 (CEST)
thread_title: A kiemeltszevezás eredménye

message: Mintha egy elírási hiba lenne az ábrán jobbról a 2. oszlopban középen: "láncrkoló" - "lánchurkoló" akar lenni, csak nem fért ki? misibacsi 2006. november 9., 14:16 (CET)
Kedves Misibacsi, teljesen igazad van. Azon a helyen valóban "lánchurkoló" lenne a helyes szó. Az eredeti ábrán egy sajnálatos íráshiba van, amit túl komplikált lenne kijavítani. Köszönöm az észrevételt. --Elkágyé 2006. november 12., 22:22 (CET)
replies: text: A kötőgépek csoportosítása képet szívesen kijavítanám, ill. együttal "esztitikusabb" formába is háznám.

text: – Kamarton  vita 2007. december 6., 20:33 (CET)
Kicseréltem a kötőgépek csoportosítása ábrát, mert az eredetiben egy íráshiba volt. Nem örülnék neki, ha valaki anélkül belenyúlna, hogy velem előzetesen egyeztette. – Elkágyé vita 2007. december 20., 07:47 (CET)
thread_title: kötőgépek csoportosítása kép
Vita:Ludwig Polzer-Hoditz

message: Szerintem az illető nem Medvére járt kadét iskolába. Igaz, hogy két faluval arrébb élt Színi Sebő Alajos, de Medvén sosem volt kadétiskola. Szerintem az illető inkább Holicsra járhatott, aminek a régi neve szintén Weisskirchen volt.
Kicserélem a hivatkozást. --Imrityinkó vita 2011. április 28., 15:39 (CEST)
thread_title:  Weißkirchen
Vita:Rudolf Steiner

message: Disclaimer: mindhárom gyerekem waldorfos.
A szócikk tartalma kiváló, részletessége lenyűgöző, hangulata mégis rendkívül távol esik az enciklopédiára jellemző stílustól. A benne szereplő megjegyzések, utalások spirituális-ezoterikus vonatkozású részletei azonban nem illeszkednek szervesen a szöveg szerkezetébe (mintha utólag toldották volna bele) és egy keretes kiegészítésbe foglalva sokkal jobban megállnák a helyüket. A következőkre gondolok, például az I. periódus, 1902-1909 alcímben
* "A szellemi tartalmakat tiszta gondolatok formájában adta, a szellemi világból jövő szellemi tartalmakat igyekezett hozzáférhetővé tenni az emberi gondolkodás számára. Amit elmondott, úgy áll előttünk, mint egy szellemi-gondolati organizmus, amely az ember és a világ fejlődésének problémáját fogja át."
* "Olyan fejlődéstörténetről van itt szó, amely az ember lényének átfogó tudásához vezet el, alapul használja az ezoterikus tudást, az eredményt azonban a tudomány és a mindennapi élet legkülönbözőbb területeinek rendelkezésére bocsátja."
* "De ez az esztendő nemcsak emiatt volt rendkívüli: Steiner ekkor szólt először nyilvánosan Krisztus második megtestesüléséről."
stb stb. – Elemes  üzenőlapja  2011. február 14., 11:40‎  (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  Tartalom 

message: A cikk tele van az önéletrajzból vett idézetekkel, de nincs megjelölve a fordítójuk. Ez bizony jogsértés, pótolni kellene. Bináris ide Kelt: Wikipédia,  2011. december 4., 09:28 (CET)
Kedves , teljesen igazad van. Az önéletrajzi műre (Életutam) hivatkozást áttettem sablonba és beleraktam a fordítót is, ha ez segít valamit. Üdv. Berdajeno vita 2018. december 15., 10:22 (CET)
thread_title:  Jogsértő idézetek
Vita:Emma Watson

message: Az első sor szerint Oxford, az Élete fejezet szerint Párizs. – Hkoala  2008. január 7., 18:28 (CET)
thread_title:  Hol született 

message: Kéretik egy aktuálisabb képet felrakni Emma Watsonról. Encsimanóka
thread_title:  Képek 

message: A cikk több állítása elavult, egy rajongó javíthatná..
--Robogos vita 2013. május 23., 14:16 (CEST)
 rajongó azért nem vagyok, de  a probléma megoldva. ː) – Gerry89 vita 2017. március 14., 08:18 (CET)
 Köszönöm. Ez a javítás azért sokat mutat a Wikipédia működéséből:
*A javítás megtörtént
*A probléma jelzése után közel 4 évvel
Mind a kettő jellemző:
*A hibák kijavítása megtörténik
*Sokszor nagyon lassan
Na ezt rossz helyre írtam, hiszen Geri89-et csak a köszönet illeti.
Robogos vita 2017. március 14., 09:51 (CET)
replies: text: Jelenleg is a 2017-ig részletezi a szócikk a színésznő filmes munkásságát, ismét bővíteni kéne, hogy kiemelt színvonalú maradhasson. HG vita 2022. január 18., 09:28 (CET)
thread_title:  Elavult cikk 

message: már csak két nap a kiemelési eljárás, ha szerintetek megérdemli a cikk, tanúsítsátok kérlek. Gerry89 vita 2017. április 10., 18:24 (CEST)
Kedves Gerry89 vita 
A kiemelési eljárással addig nem értek egyet, amíg nem tartalmaz tartalmi/szakmai szempontokat, amíg a tanúsítóknak nem kell bizonyítani, hogy van sejtésük arról, hogy miről szól a cikk.
Robogos vita
thread_title:  Kiemelés 

message: Április 10-én Gerry89 segítséget kért. Nem kapta meg. Javára vált, pontosabban javára váltotta. Innen még hiányzik az ezt követő események történetének leírása június 9-ig.
Június 9-én  a Kezdőlap Kiemelt rovatának Sablonvita:Kezdőlap kiemelt cikkei/2018-15-2 helyére jelölte Emma Watson már kiemelt szócikkét.
Június 10-én *feridiák betette Vita:Emma Watson és Sablonvita:Kezdőlap kiemelt cikkei/2018-15-2, e két vitalap közé az összekötő linket. Ezzel a vita súlypontja ide került, és emelt szintű folytatást kíván. – *feridiák vita 2017. június 14., 14:21 (CEST)
thread_title:  A Kezdőlapon a Kiemelt cikk rovatba felemelés 

message: „...pedig az Egy KÜLÖNÖS srác feljegyzéseit az Egyesült Államokban. Modellkedett többek között a Burberrynek és a People Tree-nek is, 2011-ben pedig a Lancôme reklámarca lett. 2012-ben az Egy KÜLÖNC srác feljegyzései című műben szerepelt és...” Holdkóros vita 2023. június 30., 19:56 (CEST)
replies: text: Az egyetlen különöst javítottam különcre. Vépi vita 2023. július 1., 07:31 (CEST)
thread_title:  Különös és különc
Vita:Nicholas Clay

message: Nocsak, mikor idemásoltam a szöveget, még be voltam jelentkezve, mire elküldtem, már kiléptetett a rendszer, s IP szám jelent meg. Megjegyzem, hogy nem először fordul elő, hogy már belépéskor a belépés megjegyzését választom, mégis folyamatosan kiléptetnek, s újra be kell jelentkeznem.
Tony64 2006. szeptember 22., 14:27 (CEST)
thread_title: A szerző
Vita:Anglia történelme

message: Javasolom, mozgassuk át "Anglia története" címre, mivel az Anglia történelme egyben kategória is, ami nyilvánvalóan szélesebb értelmű. Mit gondoltok?--Linkoman 2006. szeptember 22., 15:30 (CEST)
Szerintem épp fordítva: a "történet" szélesebb értelmű, elsősorban társadalmi-kulturális vonatkozásban, amiben a cikk (jelenleg) szinte semmilyen információt nem tartalmaz. Winston 2006. szeptember 23., 13:18 (CEST)
thread_title: átirányítás

message: A londoni tűzben nem halt meg senki, az írás azonban azt mondja:
egy évvel később pedig tűzvész pusztított a városban, amelynek 15 000 épület esett áldozatul, csodával határos módon azonban „mindössze” 6 emberéletet követelt. Én az egyetemen még pár éve úgy tanultam, senki nem halt meg. 
Frissítettem + forrást adtam a tűzvész angol szócikke alapján. – Winston vita 2009. november 16., 09:57 (CET)
thread_title:  Londoni tűz 

message: Az "Anglia a középkorban" szakasz elején szereplő király neve helyesen: II. Harold. Harald Hardrada (ritkábban Haroldnak is írják) a norvég (viking) király volt, akit az angolok (II. Haroldék) legyőztek 1066-ban, közvetlenül Hódító Vilmos támadása előtt. SirVivor vita 2011. május 19., 06:21 (CEST)
thread_title: II. Harold
Vita:Könyvtár

message: :Javasolom, tegyünk különbséget a könyvtár mint intézmény és a virtuális könyvtár között, tehát ne ugyanabban a felsorolásban szerepeljenek. (A virtuális könyvtárak egy részét nem is könyvtárak tartják fent).--Linkoman 2006. szeptember 22., 15:33 (CEST)
nem ugyanabban vannak, hanem külön fejezetben. Másrészt viszont ez a cikk ugyanolyan, mint a zsinagóga volt, szinte csak egy listából áll, az is magyarspecifikus. Szerintem ki kellene bontani a listát egy külön szócikkbe, csak itt macerásabb lesz, mint ott. Csak a magyarországiakat tegyük a magyar könyvtárak közé, vagy mindegyiket, amelyikek gyűjteményének jelentős részét magyar nyelvű könyvek teszik ki? – Alensha  üzi 2006. szeptember 22., 17:22 (CEST)
replies: text: Egytértek azzal, hogy lehetne Magyarországi könyvtárak listája és Ismert külföldi könyvtárak listája. A vitruális könyvtárakról el tudnám képzelni a külön Ismert magyar adatbázisok listája és a megfelelő külföldiek listáját.

text: A hungarikumok gyűjtése szerintem alfejezet lehetne a külföldi könyvtárak listájában.

text: Mi legyen?--Linkoman 2006. szeptember 22., 21:01 (CEST)
Az az „ismert” eléggé POV, egyelőre itthagytam a listát, mert nem tudom, mit kezdjek vele, rövid is külön cikkhez. A magyarokat különszedtem. – Alensha  üzi 2006. szeptember 23., 15:17 (CEST)
Érdekes. A Dr. Oetker könyvtár bekerült a külföldi felsorolásba, én soha nem hallottam róla. De a világ egyik legnagyobb könyvtára, a szentpétervári Saltyikov-Scsedrin gyűjtemény (ma talán Állami Könyvtár néven fut), vagy a világ egyik legnagyobb parlamenti könyvtára, a pekingi már nem fért be.

message: Apród megjegyzése: már az sokat elmond, hogy bár három forrás fel van sorolva, nem igazán derül ki, hogy a magyarországi könyvtárakról írtakat honnan vette a szócikk írója (talán Alfred Hessel "A könyvtárak története" című 1959-ben írt jegyzetéből?) Azzal sem vetett számot a szócikk szerkesztője, hogy 1959 óta töménytelen cikk, tanulmány, könyv stb. jelent a könyvtárak történetéről, tehát általános könyvtártörténet tekintetében sokkal modernebb kiadások vannak már ennél. Az is motoszkál bennem, hogy mind Klimó, mind a FSZEK-re vonatkozólag azt írja, hogy ez volt az ország első közkönyvtára (segítségül az "a" megoldás a helyes, vagyis Klimó György nevéhez fűződik). Apród vita 2013. július 9., 01:13 (CEST)
thread_title:  Könyvtártörténet 

message: Immár 10 éve, hogy szóvá tettem a szócikk bizonyos gyengéit. 
A cikk magától nem fog javulni. A szerkezete ma is ötletszerű, áttekinthetetlen.--Linkoman vita 2016. július 23., 11:06 (CEST)
thread_title:  Lektorálandó
Vita:Hollywoodi filmsztárok listája

message: Ez a cikk elég rémes. Az AFI lista még hagyján, arra lehet forrás. De a "További hollywoodi filmcsillagok" szakasz eléggé esetleges, hasraütött, az "Időrendben" szakasz pedig hibás. Lollobrigida olasz, Marlene Dietrich német, Nicole Kidman ausztrál, hogy csak hármat emeljek ki. Szóval nem amerikaiak, legfeljebb Amerikában lettek híresek, de még ez sem igaz. Szóval ezt a két szakaszt én kitörölném. - Tündi vita 2014. január 28., 09:45 (CET)
thread_title:  Problémák
Vita:Apartheid

message: Az apartheid / jellemzői alatt a "közös parkok" nem "közös padok"-at jelent? Másképp nincs értleme a következő mondatnak. ("meg volt határozva, hogy milyen etnikum ülhet rá").
Bár így se sok értelme van. (???)
értelmes, mert voltak külön parkok, és közös parkok, ez utóbbiban viszont a padok mégsem voltak közösek

message: A cikk megfogalmazásai, pongyolák, pontatlanok és zavarosak, ahogyan ez a fenti hozzászólásokból is látszik. A kijelentések forrása nem meghatározható, a hosszan felsorolt szakirodalom valójában egyáltalán nem biztos, hogy kapcsolatban van a szöveggel. Piraeus vita 2013. november 21., 22:22 (CET)
thread_title:  Lektor és részben nincs forrás sablon 

message: Ne a Wikipédiában tiltakozz Izrael ellen, ez nem a megfelelő fórum. Egyrészt nem az első bekezdésbe való (aktuálpolitikától függetlenül), másrészt a megfelelő helyre (a cikk időrendi végére) illesztve is kellenének releváns források az állítás alátámasztására (ti. hogy ezt a szakma is így nevezi-e). A cikk szövege sem utal arra hogy ugyanarról a fogalomról lenne szó, de ez lehet a szócikk hiányossága is. --grin ✎ 2014. augusztus 3., 21:24 (CEST)
thread_title:  Aktuálpolitika
Vita:Dwight D. Eisenhower

message: A szövegben Washington a halálozási hely, a dobozban pedig Denison. Melyik lehet a valódi?--Burumbátor társalgó 2006. szeptember 23., 15:06 (CEST)
Vita:Közép-Kelet-Ausztrália esőerdő-rezervátumai

message: Szia, Lily! azért jelöltem "bővítendő"-nek, mert feltételezem, hogy a piros linkekrőlmég valamikor külön cikket akarsz írni. De ha nincs anyag külön cikkekhez, akkor itt kellene valami összefoglaló leírás. --Hkoala 2006. szeptember 23., 15:34 (CEST)
Van az országban valahol egy közkönyvtár, ahol megvan az a magyar nyelvű könyv, amely bemutatja Auszi NP-it. Ha sikerül megszereznem, ígérem, megteszem, amit lehet. Én sem értékeltem volna jobbra:). Lily15 üzenet 2006. szeptember 23., 15:44 (CEST)

message: Az angol neve hivatalosan 2007-ben "Gondwana Rainforests of Australia" névre változott. Javaslom, hogy a magyar címet is arra át kellene változtatni. Magyarul "Ausztráliának a Gondwanai Esőerdői" nevet javaslom. – Zamias vita 2010. január 28., 12:33 (CET)
thread_title:  Szócikk cím változtatása
Vita:Gojko Mitić

message: A minap próbáltam a valósághoz igazítani, miszerint Gojko Mitić soha nem játszotta Winnetout. Viszont a filmjei felsorolásában három olyan van. Pedig (azon túl, hogy ezt mi, egykori rajongók alapból tudjuk) csak meg kell nézni a három film stáblistáját és egyértelművé válik a (szerintem) súlyos tévesztés.
Mivel én nyilvánvalóan elrontottam  (nekem bonyolult, túlcirkalmazott az eljárás.) a szerkesztést, kérem, valaki helyesbítse a listát!
A Wikipédiától elvárható és kötelező pontosság okán is, de a 'címszereplő' iránti tiszteletből is. - Fefi - vita 2021. december 11., 07:44 (CET)
thread_title:  Gojko Mitić
Vita:Ókor

message: Bemásolom hátha van ilyen,esetleg anonymus megirhatná honnan tudja.
replies: text: --Elder sun 2006. október 13., 23:08 (CEST)
". A Védák közül a legrégebbi a Rigvéda."/anonimszerkesztő
thread_title:  véda 

message: ;A területet termékeny félholdnak is nevezik.: legjobb tudásom szerint a termékeny félhold egészen Egyiptomig nyújtózkodik. Lásd Angol Wikipédia vagy Kép Ezt szerintem javítsuk. Faller 2007. november 30., 17:42 (CET)
;De ennek a birodalomnak is el kellett buknia. : inkább irodalmi fordulatnak tűnik. Faller 2007. november 30., 21:03 (CET)
az irodalmi fordulatokat nyugodtan ki lehet húzni, nem illenek ide. :)
történészféle vagy? (én olyasmi, de csak amatőr) – Alensha  üzi m 2007. november 30., 22:19 (CET)
Nem, csak ókor iránt érdeklődő amatőr. :) Az irodalmi fordulatot kihúzom. Faller 2007. december 2., 21:55 (CET)
;Megjelent az ékírás, amely a kezdetleges piktogrammok fejlődésével a föniciai írásig fejlődött tovább
replies: text: Úgy tudom, a föníciai írás az egyiptomiból alakult ki. Lásd Föníciai ábécé. Faller vita 2007. december 15., 21:14 (CET)
thread_title:  Mezopotámia 

message: ;Az ókor egy hatalmas változás megtestesítője, amely az idők múlásával ment végbe.:
Ezt nem értem Faller 2007. december 2., 22:19 (CET)
;Ilyen fontos változás volt a tűz megjelenése, majd a kommunikáció kialakulása.:
A tűz szerintem nem az ókorban jelent meg. Faller 2007. december 2., 22:19 (CET)
replies: text: :ezek az előzményei voltak, és ezek voltak azok a változások, amik aztán az ókor megjelenésében testesültek meg, de tényleg elég képzavaros... – Alensha  üzi m 2007. december 2., 23:58 (CET)
thread_title: Bevezetés
Vita:Ivan Alekszandrovics Szerov

message: Szerintem jól fordítottad le: Karacsaj nép (Észak-Kaukázus), a cserkeszek mellett. Lásd , vagy Magyarország más nyelvű megfelelőinek listája. Üdv.Akela 2006. szeptember 23., 21:32 (CEST)
thread_title:  Karacsaj nép 

message: Az az „orosz birodalmi” zászló nem felel meg ide. Valakinek rendbe kellene tenni az orosz zászlósablonokat. SepulturaP's.box 2016. október 24., 12:14 (CEST)
thread_title:  Hibás zászló
Vita:Monostorapáti

message: Hogyhogy csak elvileg vezet hozzá? :) chery 2006. szeptember 23., 23:19 (CEST)
replies: text: Lehet úgy kell érteni, hogy valamikor volt, de lekopott és nem festették újra :) --Hkoala 2006. szeptember 24., 12:24 (CEST)
thread_title:  Turistajelzés
Vita:Messina

message: Képet kivették, kerete a szövegben maradt. Forrás nincs. Szakaszcímek eltérnek a többi cikkétől. Infobox nincs. Hiányzik: népesség, kultúra, közlekedés, sport, testvérvárosok. Kata 2007. október 27., 22:36 (CEST)
Látnivalói még: 
* Don Juan de Austria szobra
* Dóm
* Orion-kút
* Villa Mazzini
* Neptun-kút
* Museo Nazionale
Kata 2007. október 29., 21:35 (CET)
thread_title: Hiány
Vita:SS Normandie

message: A felső fedélzetek hajógépeit teljesen a hajótestbe integrálták, hogy még kellemesebbé tegyék a hajót az utasok számára.
Számomra ez a mondat értelmetlen. A gépeket be kell építeni a hajóba, mert melette mégsem lehetnek. De az is lehet, hogy én vagyok nagyon értetlen. Elnézést, de a magyartalanságokat javítottam.
Tisztelettel Gipsz Jakab
A francia hajók neve előtt NEM volt ott az angol!!! SS rövidítés!!! Helyesen Normandie és nem SS Normandie. A franciák az ilyen hajót paquebot-nak nevezik.
 Tisztelettel Gipsz Jakab
Vita:Marszüasz (szatír)

message: Átmozgattam Marszüászról Marszüaszra, az utóbbi a helyes írásmód. Data Destroyer 2006. szeptember 24., 13:51 (CEST)
Szerinted Marszüasz. Biztos vannak erre forrásaid is. Én nagyon sokat olvastam róla, a források többsége Marszüászt említ. Különben nagyon örültem volna, ha szólsz mielőtt az egész cikket átmozgatod, hiszen még éppen szerkesztettem azt. 
Üdvözlettel; és várom a forrásaidat, --Beaujolais 2006. szeptember 24., 14:00 (CEST)
Igen, vannak. Tótfalusi István: Ki kicsoda az antik mítoszokban, Trencsényi-Waldapfel Imre: Mitológia, Antik lexikon, stb. Google-eredmény: 250-25 az a javára, valamint Mathae olvtárs visszaállítása. Kérlek arrogáns visszakérdezés helyett nézz te előbb utána a dolgoknak: ha jobban megnézd Mathae és az én eddigi közreműkodéseit a wikiben, láthatod, hogy mindketten az ókorral foglalatoskodunk, tehát ha valamit átmozgatunk, annak oka van. Data Destroyer 2006. szeptember 24., 20:00 (CEST)
Itt van Mathae indoklása, ennél több nem is kell: "(Átmozgatási napló); 19:50 . . Mathae (Vita | Szerkesztései) (Marszüász átmozgatva Marszüasz névre (átirányítást felülírva): 'á' betű nincs a görögben, még Árész is Arész.)" Ez bizony így van. Data Destroyer 2006. szeptember 24., 20:07 (CEST)
thread_title: marszü